32010D0455
L 216/19
SLUŽBENI LIST EUROPSKE UNIJE
ODLUKA KOMISIJE
od 13. kolovoza 2010.
o izmjeni odluka 2008/934/EZ i 2008/941/EZ u pogledu datuma do kojeg odobrenja mogu i dalje biti na snazi i produljenja roka u slučajevima kada je prijavitelj podnio zahtjev u skladu s ubrzanim postupkom prema Uredbi (EZ) br. 33/2008
(priopćena pod brojem dokumenta C(2010) 5536)
(Tekst značajan za EGP)
(2010/455/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
budući da:
(1)
Odlukom Komisije 2008/934/EZ od 5. prosinca 2008. o neuvrštenju određenih aktivnih tvari u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari (2) i Odlukom Komisije 2008/941/EZ od 8. prosinca 2008. o neuvrštenju određenih aktivnih tvari u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže te tvari (3) uspostavljaju se popisi aktivnih tvari za koje je prijavitelj povukao svoju potporu za uvrštenje predmetnih aktivnih tvari u Prilog I. Direktivi 91/414/EEZ u skladu s člankom 11.e Uredbe Komisije (EZ) br. 1490/2002 (4) i člankom 24.e Uredbe Komisije (EZ) br. 2229/2004 (5).
(2)
Zahtjevi za većinu predmetnih tvari podneseni su u skladu s ubrzanim postupkom predviđenim u člancima od 14. do 19. Uredbe Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka ocjene aktivnih tvari koje su bile dio programa rada iz članka 8. stavka 2. te Direktive, ali nisu uvrštene u njezin Prilog I. (6)
(3)
Kako bi se omogućio završetak ispitivanja tih tvari, treba produljiti razdoblje tijekom kojeg će države članice povući odobrenja te rok koji mogu odobriti u pogledu tih tvari.
(4)
Odluke 2008/934/EZ i 2008/941/EZ stoga treba na odgovarajući način izmijeniti.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Izmjene Odluke 2008/934/EZ
Odluka 2008/934/EZ mijenja se kako slijedi:
1.
U članku 2. dodaje se sljedeći stavak:
„Međutim, kada je zahtjev podnesen u skladu s ubrzanim postupkom predviđenim u člancima od 14. do 19. Uredbe (EZ) br. 33/2008, krajnji rok do kojeg države članice moraju povući takva odobrenja je 31. prosinca 2011.”
2.
U članku 3. dodaje se sljedeći stavak:
„Međutim, kada je zahtjev podnesen u skladu s ubrzanim postupkom predviđenim u člancima od 14. do 19. Uredbe (EZ) br. 33/2008, takvo produljenje roka istječe najkasnije 31. prosinca 2012.”
Članak 2.
Izmjene Odluke 2008/941/EZ
Odluka 2008/941/EZ mijenja se kako slijedi:
1.
U članku 2. dodaje se sljedeći stavak:
„Međutim, kada je zahtjev podnesen u skladu s ubrzanim postupkom predviđenim u člancima od 14. do 19. Uredbe (EZ) br. 33/2008, krajnji rok do kojeg države članice moraju povući takva odobrenja je 31. prosinca 2011.”
2.
U članku 3. dodaje se sljedeći stavak:
„Međutim, kada je zahtjev podnesen u skladu s ubrzanim postupkom predviđenim u člancima od 14. do 19. Uredbe (EZ) br. 33/2008, takvo produljenje roka istječe najkasnije 31. prosinca 2012.”
Članak 3.
Adresati
Ova je Odluka upućena državama članicama.
Sastavljeno u Bruxellesu 13. kolovoza 2010.